ระเบียบกรมวิชาการเกษตรระเบียบกรมวิชาการเกษตรว่าด้วยหลักเกณฑ์การอนุญาตห้องปฏิบัติการยางแท่งเอสทีอาร์พ.ศ.๒๕๔๒[๑] เพื่อให้การดำเนินงานเกี่ยวกับมาตรฐานการผลิตและทดสอบคุณภาพยางแท่งเอสทีอาร์เป็นไปอย่างเหมาะสม มีประสิทธิภาพ กรมวิชาเกษตรจึงวางระเบียบไว้ ดังต่อไปนี้ข้อ๑ ระเบียบนี้เรียกว่าระเบียบกรมวิชาการเกษตรว่าด้วยหลักเกณฑ์การอนุญาตห้องปฏิบัติการยางแท่งเอสทีอาร์พ.ศ. ๒๕๔๒ข้อ๒ระเบียบนี้ให้ใช้บังคับตั้งแต่วันที่ ๑ มีนาคม ๒๕๔๒ เป็นต้นไปข้อ ๓ให้ยกเลิกระเบียบกรมวิชาการเกษตรว่าด้วยหลักเกณฑ์การอนุญาตห้องปฏิบัติการยางแท่งเอสทีอาร์ พ.ศ. ๒๕๓๘ข้อ๔ ในระเบียบนี้ห้องปฏิบัติการยางแท่งเอสทีอาร์หมายความว่า ห้องปฏิบัติการของเอกชนหรือหน่วยงานราชการที่ได้รับอนุญาตจากสถาบันวิจัยยางให้ทดสอบและออกใบรับรองคุณภาพตามคู่มือมาตรการยางแท่งเอสทีอาร์ยางแท่งเอสทีอาร์หมายความว่า ยางธรรมชาติที่ผลิตและจำหน่ายภายใต้ระเบียบและวิธีการควบคุมตามคู่มือมาตรการยางแท่งเอสทีอาร์คู่มือมาตรการยางแท่งเอสทีอาร์หมายความว่า เอกสารของสถาบันวิจัยยาง กรมวิชาการเกษตร ฉบับปัจจุบันที่เกี่ยวข้องกับข้อกำหนดต่าง ๆ ของยางแท่งเอสทีอาร์อธิบดีหมายความว่า อธิบดีกรมวิชาการเกษตรพนักงานเจ้าหน้าที่หมายความว่า ผู้ซึ่งอธิบดีแต่งตั้งให้ปฏิบัติการตามระเบียบนี้ข้อ๕ ผู้ใดประสงค์จะให้กรมวิชาการเกษตรออกหนังสืออนุญาตให้ห้องปฏิบัติการเป็นห้องปฏิบัติการยางแท่งเอสทีอาร์ให้ยื่นคำขอตามแบบ เอสทีอาร์ ๓ ท้ายระเบียบนี้ ต่อพนักงานเจ้าหน้าที่ข้อ๖ ห้องปฏิบัติการที่จะขออนุญาตเป็นห้องปฏิบัติการยางแท่งเอสทีอาร์จะต้องมีคุณสมบัติดังนี้๖.๑มีบุคลากรที่มีประสิทธิภาพ และมีจำนวนที่เหมาะสมกับปริมาณตัวอย่างที่ทดสอบแต่ต้องไม่น้อยกว่า ๖ คน โดยรวมทั้งหัวหน้าห้องปฏิบัติการอย่างน้อย ๑ คนซึ่งมีวุฒิการศึกษาขั้นต่ำระดับปริญญาตรีสาขาเคมี หรือปริญญาตรีสาขาอื่น ๆที่เรียนวิชาเคมี ไม่ต่ำกว่า ๑๖ หน่วยกิต หรือปริญญาตรีสาขาอื่น ๆที่ได้รับอนุปริญญา (เทคโนโลยียาง) หรือประกาศนียบัตรวิชาชีพเทคนิค (เทคโนโลยียาง)และผ่านการฝึกงานทดสอบยางแท่งเอสทีอาร์จากสถาบันวิจัยยางกับมีผู้ช่วยหัวหน้าห้องปฏิบัติการอย่างน้อย๑ คน ซึ่งมีวุฒิการศึกษาขั้นต่ำระดับประกาศนียบัตรวิชาชีพหรือเทียบเท่า๖.๒มีเครื่องมือทดสอบตามเอกสารของสถาบันวิจัยยาง กรมวิชาการเกษตรฉบับปัจจุบันที่เกี่ยวข้องกับวิธีการทดสอบยางแท่งเอสทีอาร์๖.๓ต้องปฏิบัติการทดสอบตามเอกสารวิชาการยางแท่งเอสทีอาร์ของสถาบันวิจัยยางกรมวิชาการเกษตรข้อ๗ ผู้ขออนุญาตต้องยินยอมและอำนวยความสะดวกให้พนักงานเจ้าหน้าที่เข้าไปตรวจห้องปฏิบัติการได้การเข้าตรวจห้องปฏิบัติการของพนักงานเจ้าหน้าที่ต้องตรวจระหว่างเวลา ๐๖.๐๐ น. ๑๘.๐๐ น.ข้อ๘ ผู้ขออนุญาตต้องดำเนินการดังนี้๘.๑ทดสอบเพื่อเปรียบเทียบผลกับห้องปฏิบัติการยางแท่งเอสทีอาร์ของสถาบันวิจัยยาง๘.๒ปิดประกาศรายชื่อภาพถ่ายและคุณวุฒิของพนักงานห้องปฏิบัติการทั้งหมดไว้ในที่เปิดเผยภายในห้องปฏิบัติการ๘.๓ส่งตัวอย่างลายมือชื่อหัวหน้าห้องปฏิบัติการ และผู้จัดการบริษัทให้สถาบันวิจัยยางข้อ๙ห้องปฏิบัติการเมื่อได้รับอนุญาตแล้ว ต้องปฏิบัติดังนี้๙.๑การตัด เก็บ ทดสอบ วิเคราะห์ผล จัดชั้น และออกใบรับรองคุณภาพยางแท่งเอสทีอาร์ให้เป็นไปตามคู่มือมาตรการยางแห่งเอสทีอาร์ หรือตามที่สถาบันวิจัยยางกำหนด๙.๒เก็บตัวอย่างยางแท่งเอสทีอาร์ที่เหลือจากการทดสอบไว้ในห้องปฏิบัติการอย่างน้อย ๒สัปดาห์ นับตั้งแต่วันที่ทดสอบเสร็จสมบูรณ์๙.๓การบันทึกผลการทดสอบทุกรายการให้ใช้หมึกเท่านั้น๙.๔บันทึกผลการทดสอบตามความเป็นจริง และเมื่อมีการทดสอบซ้ำ จะต้องบันทึกผลการทดสอบไว้เหนือค่าเดิมพร้อมเขียนR กำกับไว้หลังค่าใหม่๙.๕เก็บใบบันทึกผลการทดสอบไว้เป็นเวลาอย่างน้อย ๑ ปีและพร้อมที่จะให้พนักงานเจ้าหน้าที่เข้าตรวจสอบ๙.๖ส่งรายงานผลการทดสอบที่เกี่ยวกับการจัดชั้นยางแท่งเอสทีอาร์ให้สถาบันวิจัยยางภายใน ๕ วันทำการ นับตั้งแต่วันที่ทดสอบเสร็จสมบูรณ์ข้อ๑๐ ผู้ขออนุญาตต้องพิมพ์ใบรับรองคุณภาพยางแท่งเอสทีอาร์ตามแบบเอสทีอาร์ ๕ ท้ายระเบียบนี้ใบรับรองคุณภาพยางแท่งเอสทีอาร์ตามวรรคหนึ่งให้ใช้ได้ภายในกำหนด ๔๕ วันนับแต่วันที่ทดสอบเสร็จสมบูรณ์ข้อ๑๑ ห้ามใช้ใบรับรองคุณภาพยางแท่งเอสทีอาร์เพื่อรับรองคุณภาพยางชนิดอื่นข้อ๑๒ห้ามใช้เครื่องหมายเอสทีอาร์ในใบรายงานผลการทดสอบยางชนิดอื่นข้อ๑๓ในกรณีที่ผู้ขออนุญาตเปลี่ยนแปลงรายละเอียดจากเดิมที่ได้แจ้งก่อนได้รับใบอนุญาตต้องแจ้งเป็นลายลักษณ์อักษรให้สถาบันวิจัยยางทราบภายใน ๗ วันทำการนับตั้งแต่วันที่มีการเปลี่ยนแปลงการเปลี่ยนแปลงในข้อ๖.๑ ให้ส่งตัวอย่างยางให้สถาบันวิจัยยางทดสอบและออกใบรับรองคุณภาพแทนข้อ๑๔อธิบดีหรือผู้ได้รับมอบหมายจะออกใบอนุญาตให้ห้องปฏิบัติการของผู้ขออนุญาตเป็นห้องปฏิบัติการยางแท่งเอสทีอาร์เมื่อปรากฏว่าผู้ขออนุญาตปฏิบัติตามหลักเกณฑ์ตามระเบียบนี้ใบอนุญาตมีอายุเพียงวันที่๓๑ ธันวาคมของปีที่ออกใบอนุญาตและอธิบดีหรือผู้ได้รับมอบหมายมีอำนาจสั่งต่ออายุได้อีกไม่เกินคราวละหนึ่งปีผู้ประสงค์จะขอต่ออายุใบอนุญาตให้ยื่นคำขอก่อนครบกำหนดภายในระยะเวลา๓๐ วัน เมื่อได้ยื่นคำขอดังกล่าวแล้วผู้ขออนุญาตจะปฏิบัติการทดสอบต่อไปได้จนกว่าอธิบดีหรือผู้ได้รับมอบหมายจะสั่งไม่ต่ออายุใบอนุญาตข้อ๑๕เมื่อปรากฏต่อพนักงานเจ้าหน้าที่ว่าผู้รับใบอนุญาตไม่ปฏิบัติตามระเบียบนี้อธิบดีมีอำนาจระงับการออกใบรับรองคุณภาพยางแท่งเอสทีอาร์ข้อ๑๖เมื่อปรากฏต่ออธิบดีว่าผู้รับใบอนุญาตผู้ใดไม่ปฏิบัติตามข้อ ๙ของระเบียบนี้ อธิบดีมีอำนาจสั่งเพิกถอนใบอนุญาตได้ผู้รับใบอนุญาตซึ่งถูกสั่งเพิกถอนใบอนุญาตต้องหยุดประกอบกิจการตามใบอนุญาตและจะขอรับใบอนุญาตอีกไม่ได้จนกว่าจะพ้นกำหนดสองปีนับแต่วันถูกสั่งเพิกถอนใบอนุญาตคำสั่งเพิกถอนใบอนุญาตให้ทำเป็นหนังสือแจ้งให้ผู้รับใบอนุญาตทราบในกรณีที่ไม่พบตัวผู้รับใบอนุญาตหรือผู้รับใบอนุญาตไม่ยอมรับคำสั่งดังกล่าวให้ปิดคำสั่งไว้ในที่เปิดเผยหรือเห็นได้ง่าย ณ สถานที่ที่ระบุไว้ในใบอนุญาตและให้ถือว่าผู้รับใบอนุญาตทราบคำสั่งนั้นแล้วตั้งแต่วันที่ได้ปิดคำสั่งประกาศณ วันที่ ๑๕ มีนาคม พ.ศ. ๒๕๔๒อนันต์ ดาโลดมอธิบดีกรมวิชาการเกษตร[เอกสารแนบท้าย]๑.คำขออนุญาตเป็นห้องปฏิบัติการยางแท่งเอสทีอาร์ (แบบเอสทีอาร์ ๓)๒.หนังสือรับรองคุณภาพยางแท่งเอสทีอาร์ (แบบเอสทีอาร์ ๕)(ดูข้อมูลจากภาพกฎหมาย)ประดิชญา/ผู้จัดทำ๒๒ พฤศจิกายน ๒๕๕๕วิชพงษ์/ผู้ตรวจ๒๗ พฤศจิกายน ๒๕๕๕[๑] ราชกิจจานุเบกษาเล่ม ๑๑๖/ตอนที่ ๓๐ ง/หน้า ๓๓/๑๕ เมษายน ๒๕๔๒